CELEX: 32022D0784
Language: fi
Date: 2022-05-17 00:00:00
Title: Komission täytäntöönpanopäätös (EU) 2022/784, annettu 17 päivänä toukokuuta 2022, täytäntöönpanopäätöksen (EU) 2019/1202 muuttamisesta siltä osin kuin on kyse kevyissä ja raskaissa hyötyajoneuvoissa käytettävän nestekaasun jakelulaitteiden täyttöventtiilin mitoitusta ja testausvaatimuksia sekä räjähdyksen tukahduttamisjärjestelmiä koskevista yhdenmukaistetuista standardeista (ETA:n kannalta merkityksellinen teksti)

19.5.2022   
               
               
                  FI
               
               
                  Euroopan unionin virallinen lehti
               
               
                  L 140/8
               
            
         KOMISSION TÄYTÄNTÖÖNPANOPÄÄTÖS (EU) 2022/784,
         annettu 17 päivänä toukokuuta 2022,
         täytäntöönpanopäätöksen (EU) 2019/1202 muuttamisesta siltä osin kuin on kyse kevyissä ja raskaissa hyötyajoneuvoissa käytettävän nestekaasun jakelulaitteiden täyttöventtiilin mitoitusta ja testausvaatimuksia sekä räjähdyksen tukahduttamisjärjestelmiä koskevista yhdenmukaistetuista standardeista
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eurooppalaisesta standardoinnista, neuvoston direktiivien 89/686/ETY ja 93/15/ETY sekä Euroopan parlamentin ja neuvoston direktiivien 94/9/EY, 94/25/EY, 95/16/EY, 97/23/EY, 98/34/EY, 2004/22/EY, 2007/23/EY, 2009/23/EY ja 2009/105/EY muuttamisesta ja neuvoston päätöksen 87/95/ETY ja Euroopan parlamentin ja neuvoston päätöksen N:o 1673/2006/EY kumoamisesta 25 päivänä lokakuuta 2012 annetun Euroopan parlamentin ja neuvoston asetuksen (EU) N:o 1025/2012 (1) ja erityisesti sen 10 artiklan 6 kohdan,
         sekä katsoo seuraavaa:
         
                     (1)
                  
                  
                     Euroopan parlamentin ja neuvoston direktiivin 2014/34/EU (2) 12 artiklan mukaan tuotteiden, jotka ovat sellaisten yhdenmukaistettujen standardien tai niiden osien mukaisia, joiden viitetiedot on julkaistu Euroopan unionin virallisessa lehdessä, katsotaan olevan kyseisten standardien tai niiden osien kattamien, kyseisen direktiivin liitteessä II säädettyjen olennaisten terveys- ja turvallisuusvaatimusten mukaisia.
                  
               
                     (2)
                  
                  
                     Komissio pyysi 12 päivänä joulukuuta 1994 päivätyllä kirjeellä BC/CEN/46–92 – BC/CLC/05–92, jäljempänä ’pyyntö’, Euroopan standardointikomiteaa, jäljempänä ’CEN’, ja Euroopan sähkötekniikan standardointikomiteaa, jäljempänä ’Cenelec’, laatimaan ja tarkistamaan Euroopan parlamentin ja neuvoston direktiiviä 94/9/EY (3)tukevia yhdenmukaistettuja standardeja. Kyseinen direktiivi on korvattu direktiivillä 2014/34/EU muuttamatta direktiivin 94/9/EY liitteessä II säädettyjä olennaisia terveys- ja turvallisuusvaatimuksia. Näistä vaatimuksista säädetään tällä hetkellä direktiivin 2014/34/EU liitteessä II.
                  
               
                     (3)
                  
                  
                     CENiä ja Ceneleciä pyydettiin erityisesti laatimaan uudet standardit räjähdysvaarallisissa tiloissa käytettäväksi tarkoitettujen laitteiden suunnittelusta ja testauksesta CENin, Cenelecin ja komission välillä sovitun ja pyyntöön liitetyn standardointiohjelman I luvun mukaisesti. Lisäksi CENiä ja Ceneleciä pyydettiin tarkistamaan nykyisiä standardeja, jotta ne vastaisivat direktiivin 94/9/EY olennaisia terveys- ja turvallisuusvaatimuksia.
                  
               
                     (4)
                  
                  
                     Pyynnön perusteella CEN laati seuraavat yhdenmukaistetut standardit: EN 13760:2021 – Nestekaasulaitteet ja -varusteet. Nestekaasun ajoneuvokäyttö. Jakelulaitteet kevyen ja raskaan liikenteen ajoneuvoille. Täyttöventtiilin mitoitus ja testausvaatimukset sekä EN 14373:2021 – Räjähdyksen tukahduttamisjärjestelmät.
                  
               
                     (5)
                  
                  
                     Komissio on arvioinut yhdessä CENin kanssa, ovatko standardit EN 13760:2021 ja EN 14373:2021 pyynnön mukaisia.
                  
               
                     (6)
                  
                  
                     Standardit EN 13760:2021 ja EN 14373:2021 vastaavat niitä vaatimuksia, jotka niiden on tarkoitus kattaa ja joista säädetään direktiivin 2014/34/EU liitteessä II. Sen vuoksi on aiheellista julkaista kyseisten standardien viitetiedot Euroopan unionin virallisessa lehdessä.
                  
               
                     (7)
                  
                  
                     Standardi EN 13760:2021 korvaa standardin EN 13760:2003 ja standardi EN 14373:2021 korvaa standardin EN 14373:2005. Näin ollen on aiheellista poistaa Euroopan unionin virallisen lehden C-sarjasta komission tiedonannolla (2018/C 371/01) (4) julkaistujen standardien EN 13760:2003 ja EN 14373:2005 viitetiedot.
                  
               
                     (8)
                  
                  
                     Jotta voidaan antaa valmistajille riittävästi aikaa saattaa tuotteensa standardien EN 13760:2003 ja EN 14373:2005 tarkistettujen versioiden mukaisiksi, on aiheellista lykätä näiden standardien viitetietojen poistamista.
                  
               
                     (9)
                  
                  
                     Komission täytäntöönpanopäätöksen (EU) 2019/1202 (5) liitteessä I luetellaan direktiivin 2014/34/EU tueksi laadittujen yhdenmukaistettujen standardien viitetiedot. Jotta voidaan varmistaa, että kaikki direktiivin 2014/34/EU tueksi laadittujen yhdenmukaistettujen standardien viitetiedot on lueteltu yhdessä säädöksessä, standardien EN 13760:2021 ja EN 14373:2021 viitetiedot olisi sisällytettävä kyseiseen liitteeseen.
                  
               
                     (10)
                  
                  
                     Täytäntöönpanopäätöksen (EU) 2019/1202 liitteessä II luetellaan niiden direktiivin 2014/34/EU tueksi laadittujen yhdenmukaistettujen standardien viitetiedot, jotka on poistettu Euroopan unionin virallisen lehden C-sarjasta. Kyseiseen liitteeseen olisi sisällytettävä yhdenmukaistettujen standardien EN 13760:2003 ja EN 14373:2005 viitetiedot.
                  
               
                     (11)
                  
                  
                     Sen vuoksi täytäntöönpanopäätöstä (EU) 2019/1202 olisi muutettava.
                  
               
                     (12)
                  
                  
                     Yhdenmukaistetun standardin noudattaminen luo olettamuksen vastaavien unionin yhdenmukaistamislainsäädännössä asetettujen olennaisten vaatimusten täyttymisestä siitä päivästä alkaen, jona standardin viitetiedot on julkaistu Euroopan unionin virallisessa lehdessä. Sen vuoksi tämän päätöksen olisi tultava voimaan päivänä, jona se julkaistaan,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan täytäntöönpanopäätös (EU) 2019/1202 seuraavasti:
            
                        1)
                     
                     
                        Muutetaan liite I tämän päätöksen liitteen I mukaisesti.
                     
                  
                        2)
                     
                     
                        Muutetaan liite II tämän päätöksen liitteen II mukaisesti.
                     
                  
         
            2 artikla
            Tämä päätös tulee voimaan sinä päivänä, jona se julkaistaan Euroopan unionin virallisessa lehdessä.
         
         
            Tehty Brysselissä 17 päivänä toukokuuta 2022.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 316, 14.11.2012, s. 12.
         
            (2)  Euroopan parlamentin ja neuvoston direktiivi 2014/34/EU, annettu 26 päivänä helmikuuta 2014, räjähdysvaarallisissa tiloissa käytettäviksi tarkoitettuja laitteita ja suojajärjestelmiä koskevan jäsenvaltioiden lainsäädännön yhdenmukaistamisesta (EUVL L 96, 29.3.2014, s. 309).
         
            (3)  Euroopan parlamentin ja neuvoston direktiivi 94/9/EY, annettu 23 päivänä maaliskuuta 1994, räjähdysvaarallisissa tiloissa käytettäviksi tarkoitettuja laitteita ja suojajärjestelmiä koskevan jäsenvaltioiden lainsäädännön lähentämisestä (EYVL L 100, 19.4.1994, s. 1).
         
            (4)  Komission tiedonanto (2018/C 371/01) räjähdysvaarallisissa tiloissa käytettäviksi tarkoitettuja laitteita ja suojajärjestelmiä koskevan jäsenvaltioiden lainsäädännön yhdenmukaistamisesta annetun Euroopan parlamentin ja neuvoston direktiivin 2014/34/EU täytäntöönpanosta (Unionin yhdenmukaistamislainsäädännön soveltamisalaan kuuluvien yhdenmukaistettujen standardien otsikot ja viitenumerot) (EUVL C 371, 12.10.2018, s. 1).
         
            (5)  Komission täytäntöönpanopäätös (EU) 2019/1202, annettu 12 päivänä heinäkuuta 2019, Euroopan parlamentin ja neuvoston direktiivin 2014/34/EU tueksi laadituista räjähdysvaarallisissa tiloissa käytettäviksi tarkoitettuja laitteita ja suojajärjestelmiä koskevista yhdenmukaistetuista standardeista (EUVL L 189, 15.7.2019, s. 71).
      
      
         
            LIITE I
            Lisätään täytäntöönpanopäätöksen (EU) 2019/1202 liitteeseen I kohdat seuraavasti:
            
               
                           Nro
                        
                        
                           Standardin viitetiedot
                        
                     
                           ”10.
                        
                        
                           EN 13760:2021
                           Nestekaasulaitteet ja -varusteet. Nestekaasun ajoneuvokäyttö. Jakelulaitteet kevyen ja raskaan liikenteen ajoneuvoille. Täyttöventtiilin mitoitus ja testausvaatimukset
                        
                     
                           11.
                        
                        
                           EN 14373:2021
                           Räjähdyksen tukahduttamisjärjestelmät”
                        
                     
         
      
      
         
            LIITE II
            Lisätään täytäntöönpanopäätöksen (EU) 2019/1202 liitteeseen II kohdat seuraavasti:
            
               
                           Nro
                        
                        
                           Standardin viitetiedot
                        
                        
                           Viitetietojen poistamispäivä
                        
                     
                           ”9.
                        
                        
                           EN 13760:2003
                           Nestekaasun ajoneuvokäyttö. Jakelulaitteet kevyen ja raskaan liikenteen ajoneuvoille. Täyttöventtiilin mitoitus ja testausvaatimukset
                        
                        
                           19. marraskuuta 2023
                        
                     
                           10.
                        
                        
                           EN 14373:2005
                           Räjähdyksen tukahduttamisjärjestelmät
                        
                        
                           19. marraskuuta 2023”